Nacionalni park Lorentz

**Nacionalni park Lorentz** je najveći nacionalni park u jugoistočnoj Azija (25.056&nbsp;km²); smješten je na sjeverozapadnoj obali otoka Nove Gvineje u indonezijskoj pokrajini Papua. Park je nazvan po nizozemskom istraživaču Hendrikusu Albertusu Lorentzu koji je prvi prošao ovim područjem u ekspediciji 1909.-10. godine.

To je jedino zaštićeno područje na svijetu u kojemu se nalazi netaknut i neprekinut prijelaz od ekosistema vječitog planinskog leda do tropskih obala, uključujući široka područja nizinskih vlažnih područja, kišnih šuma i alpske tundre. Kako se nalazi na dodirnoj točki dvije kontinentalne ploče, ovo područje je mjesto kontinuiranih formacija planina i djelovanja ledenjaka. S velikim brojem nalazišta fosila i živih endema, te najvećom razinom bioraznolikosti u širem području, također je važno mjesto za proučavanje evolucije života na Novoj Gvineji. Zbog toga je njegovih 23.500&nbsp;km² upisano na UNESCO-v popis mjesta svjetske baštine u Aziji 1999. godine.

## Odlike

U parku se nalazi 4.884 metra visok vrh planine Maoke, Puncak Jaya, koji je najviši vrh između Himalaja i Anda.

U parku se nalaze mnoga neistražena i nezabilježena područja u kojima vjerojatno obitavaju mnoge vrste biljaka i životinja koje su nepoznate znanstvenicima. Također, lokalno stanovništvo je jako slabo obrazovano kad su u pitanju botanika i zoologija, tj. etnobiologija.

### Bioraznolikost

U Nacionalnom parku Lorentz obitava više vrsta biljaka kao što su: nipah (*Nypa fruticans*), bakau (*Rhizophora apiculata*), *Pandanus julianettii, Colocasia esculenta, Podocarpus pilgeri*, i *Nauclea coadunata*.

Tu obitava i preko 630 vrsta ptica (oko 70% od ukupnog broja na Novoj Gvineji), među kojima su dvije vrste kazuara, 31 vrsta goluba, 31 vrsta kakadua, 13 vrsta vodomara, 29 vrsta 
medosasa i veliki broj ugroženih vrsta kao što je Veliki kazuar, Južnjački krunasti golub (*[[Goura scheepmakeri]]*), Pesquetova papiga (*Psittrichas fulgidus*), Salvadorijeva patka (*Salvadorina waigiuensis*) i Macgregorovom divovski medojed (*Macgregoria pulchra*). Endemske vrste su planinske snježnoplaninska fazanka (*[[Anurophasis monorthonyx]]*) i snježnoplaninski crvendać (*Petroica archboldi*), te 26 tropskih vrsta.

Od 123 vrsta sisavaca tu obitavaju: Dugokljuni ježac (*Zaglossus bruijni*), Kratkokljuni ježac (*Tachyglossus aculeatus*), 4 vrste kuskusa (*[[Phalangeridae]]*), te valabiji, divlje mačke, šumski klokani i endemski šumski klokan Dingiso (*[[Dendrolagus mbaiso]]*).


Datoteka:Puncak Jaya icecap 1936.jpg|Ledenjaci Puncak Jaya 1936. god.
Datoteka:Puncak_Jaya_glaciers_animation.gif|Ledenjaci 1990. i 2003.
Datoteka:Puncak Jaya (NASA astronaut photograph).jpg|Ostaci ostataka ledenjaka Puncak Jaya
Datoteka:Nepenthes New Guinea2.jpg|Divovska biljka mesožder (*[[Nepenthes]]*)
Datoteka:Goura scheepmakeri sclaterii 1 Luc Viatour.jpg|Južnjački krunasti golub (*[[Goura scheepmakeri]]*) u parku


## Izvori

* Ronald G. Petocz, C*onservation and Development in Irian Jaya*, 1989., Leiden: E.J. Brill.

## Vanjske veze

* Službena stranica Nacionalnog parka Lorentz (indn.)
* Indo-Pacific Conservation Alliance Project — Facilitating Community-Driven Conservation and Strengthening Local Cultural Institutions in the Greater Lorentz Lowlands  
* Birdlife EBA Factsheet: South Papuan Lowlands